มาอีกแล้วกับชาบู นางในสาขาเกษตร มากินบ่อยมากแต่ไม่เคยได้เขียนรีวิวกะเค้าหรอก เพราะมันวุ่นกับการกินจิงๆ วันนี้สั่งมาไม่เยอะเลยมีเวลาได้ถ่ายได้เขียนกับเค้าบ้าง ที่นี่จะมีทั้งบุฟเฟ่ต์ กับตามสั่ง (กินไรก็สั่งมา มีเป็นชุดด้วย คุ้มดี) วันนี้ไม่หิวมาก เลยสั่งมาแต่น้อยเท่านั้นสำหรับกินแค่ 2 คน ก็มีสันคอจานใหญ่ เกี๊ยวกุ้ง ลูกชิ้นปลาหมึก ลูกชิ้นปลาผสมเห็ดหอม แซนวิชเต้าหู้ปลา กุ้งจานเล็ก ผักกาดขาว ผักบุ้ง เห็ดเข็มทอง ไข่ไก่ น้ำรีฟิว 1 แก้ว

หมูสไลด์นี่จะให้อร่อยต้องชุบไข่ก่อนลงร่อนในหม้อนะคะ เนื้อจะนุ่มน่ากินมากๆ
น้ำรีฟิวเป็นแบบเปลี่ยนได้ แต่ไม่อยู่ในบุฟเฟ่ต์ มีเก็กฮวย กระเจี๊ยบ ใบเตย และชามะนาว รสชาติกับราคา ok ค่ะ
น้ำซุปอร่อย น้ำจิ้มก็เด็ดดี แต่มาแรกๆกินไม่ถูกเลย มันมีหลายอย่างมาก ดูได้จากในรูปเลยค่ะ

บรรยากาศร้านสบายๆ กว้างขวางดีค่ะ ชอบไฟเขียวๆที่ร้าน เพราะตอนแรกคิดว่าเป็นโคมไฟที่ต้นไม้ แต่จริงๆเป็นไฟที่ผนัง พนักงานน่ารักดี แค่ตะเกียบร่วงนี่รีบปรี่มาเปลี่ยนให้เลย